Iago Bouzón - Wikipedia

# Iago Bouzón

### Na Galipedia, a wikipedia en galego.

Iago Bouzón Amoedo é un futbolista, nacido en Redondela o 16 de xuño de 1983. É un xogador rápido e cun gran dominio do xogo aéreo. Malia que a súa posición natural é a de defensa central, desenvólvese tamén como lateral destro. Mide 1,81 m. e pesa ao redor de 75 kgs.

Pertencente á canteira do Celta de Vigo, Iago Bouzón xogou co Celta B nas tempadas 2001-02, 2002-03 e 2003-04, cando ascendeu ao primeiro equipo. Co Celta xogou en primeira división dous partidos nesa mesma tempada, e á seguinte, xa co equipo en segunda división, desputou sete.

Na tempada 2005-06 xogou cedido no Recreativo de Huelva, onde participou en 24 encontros, en 20 deles como titular. O clube onubense demostrou o seu interese por renovarlle ao xogador e o 19 de agosto de 2006 o Celta e o Recreativo asinaron un acordo de traspaso por catro anos, gardando o Celta a posibilidade de recompra ao segundo.

O 29 de decembro de 2005 Iago Bouzón desputou o partido Galiza-Uruguai que supuxo a recuperación da selección galega de fútbol.

## [editar] Palmarés

1º na Copa Meridian de seleccións sub-17, desputada en Bari do 27 de xaneiro ao 2 de febreiro de 2001. Nela participou dentro do combinado español.

Debutou en primeira división coa idade de 16 anos. Foi ademais internacional sub-21 con España.

Participou no campionato de Europa de seleccións sub-15 en Israel.

Subcampión do mundo sub-20 coa selección española, no mundial desputado en Arabia Saudí.|

Traído desde "http://gl.wikipedia.org../../../i/a/g/Iago_Bouz%C3%B3n_89a5.html"

Categorías: Futbolistas | Futbolistas galegos

##### Views

- Artigo
- Discusión
- Revisión actual

##### Procura